L 141/44
EL
Επίσημη Εφημερίδα της Ευρωπαϊκής Ένωσης
31.5.2023
ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2023/1053 ΤΗΣ ΕΠΙΤΡΟΠΗΣ της 30ής Μαΐου 2023 σχετικά με τη θέσπιση κανόνων για την εφαρμογή του κανονισμού (ΕΕ) 2023/588 του Ευρωπαϊκού Κοινοβουλίου και του Συμβουλίου όσον αφορά τις επιχειρησιακές απαιτήσεις για τις κυβερνητικές υπηρεσίες που παρέχονται στο πλαίσιο του ενωσιακού προγράμματος ασφαλούς συνδεσιμότητας και του χαρτοφυλακίου υπηρεσιών του
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) 2023/588 του Ευρωπαϊκού Κοινοβουλίου και του Συμβουλίου, της 15ης Μαρτίου 2023, για τη θέσπιση ενωσιακού προγράμματος ασφαλούς συνδεσιμότητας για την περίοδο 2023-2027 (1), και ιδίως το άρθρο 9 παράγραφος 2 και το άρθρο 10 παράγραφοι 4 και 5, Εκτιμώντας τα ακόλουθα: (1)
Το ενωσιακό πρόγραμμα ασφαλούς συνδεσιμότητας, που θεσπίστηκε με τον κανονισμό (ΕΕ) 2023/588, έχει στόχο να διασφαλίζει την παροχή και μακροπρόθεσμη διαθεσιμότητα παγκόσμιας αδιάλειπτης πρόσβασης σε ασφαλείς, αυτόνομες, αξιόπιστες και οικονομικά αποδοτικές δορυφορικές κυβερνητικές υπηρεσίες επικοινωνιών, σε κυβερνητικούς χρήστες, με τη δημιουργία ενός συστήματος ασφαλούς συνδεσιμότητας υπό μη στρατιωτικό έλεγχο.
(2)
Οι επιχειρησιακές απαιτήσεις του ενωσιακού προγράμματος ασφαλούς συνδεσιμότητας θα πρέπει να θεσπιστούν με τη μορφή τεχνικών προδιαγραφών και εκτελεστικών σχεδίων για κυβερνητικές υπηρεσίες, οι οποίες σχετίζονται ιδίως με τη διαχείριση κρίσεων, την παρακολούθηση, τη διαχείριση βασικών υποδομών, συμπεριλαμβανομένων δικτύων επικοινωνίας σχετικών με τη διπλωματία και την άμυνα, καθώς και για τις άλλες ανάγκες των κυβερνητικών χρηστών.
(3)
Το χαρτοφυλάκιο υπηρεσιών για τις κυβερνητικές υπηρεσίες θα πρέπει να δημιουργηθεί έτσι ώστε να περιλαμβάνει υπηρεσίες που περιορίζονται σε εξουσιοδοτημένους από την κυβέρνηση χρήστες και βασίζονται σε κυβερνητικές υποδομές, καθώς επίσης και υπηρεσίες προς εξουσιοδοτημένους από την κυβέρνηση χρήστες που βασίζονται στις εμπορικές υποδομές, όπως εγγυημένη παγκόσμια υπηρεσία χαμηλής λανθάνουσας καθυστέρησης ή παγκόσμια στενοζωνική υπηρεσία.
Για το χαρτοφυλάκιο υπηρεσιών για τις κυβερνητικές υπηρεσίες θα πρέπει να λαμβάνεται υπόψη το χαρτοφυλάκιο των κυβερνητικών υπηρεσιών δορυφορικών επικοινωνιών (στο εξής: GOVSATCOM) που έχει θεσπιστεί στο πλαίσιο του κανονισμού (ΕΕ) 2021/696 του Ευρωπαϊκού Κοινοβουλίου και του Συμβουλίου (2).
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του προγράμματος, η οποία έχει συσταθεί βάσει του άρθρου 107 του κανονισμού (ΕΕ) 2021/696 στη σύνθεση GOVSATCOM.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το χαρτοφυλάκιο υπηρεσιών για τις κυβερνητικές υπηρεσίες που παρέχονται στο πλαίσιο του ενωσιακού προγράμματος ασφαλούς συνδεσιμότητας 1.
Το σύστημα εφαρμογής του ενωσιακού προγράμματος ασφαλούς συνδεσιμότητας σχεδιάζεται ώστε να παρέχει ή να καθιστά δυνατές τις ακόλουθες υπηρεσίες δορυφορικών επικοινωνιών: α) τις ακόλουθες υπηρεσίες που προσφέρονται σε κυβερνητικούς χρήστες και βασίζονται στις κυβερνητικές υποδομές: i) Υπηρεσία 1: αξιόπιστη παγκόσμια υπηρεσία χαμηλής λανθάνουσας καθυστέρησης· ii) Υπηρεσία 2: σύστημα αναμετάδοσης διαστημικών δεδομένων· (1) ΕΕ L 79 της 17.3.2023, σ. 1.
(2) Κανονισμός (ΕΕ) 2021/696 του Ευρωπαϊκού Κοινοβουλίου και του Συμβουλίου της 28ης Απριλίου 2021 για τη θέσπιση του ενωσιακού διαστημικού προγράμματος και του Οργανισμού της Ευρωπαϊκής Ένωσης για το διαστημικό πρόγραμμα, και για την κατάργηση των κανονισμών (ΕΕ) αριθ.
912/2010, (ΕΕ) αριθ.
1285/2013 και (ΕΕ) αριθ.
377/2014 και της απόφασης αριθ.
541/2014/ΕΕ (ΕΕ L 170 της 12.5.2021, σ. 69).